دلا بھٹی

چودھری میاں عبد اللہ خاں بھٹی شہید (Chaudhary Mian Abdullah Bhatti  جسے عام طور پر دلا بھٹی (، ) یا پنجاب کے سورما کے نام سے یاد کیا جاتا ہے، خطۂ پنجاب سے ایک مشہور داستانوی مسلمان جٹ تھا جس نے شہنشاہ اکبر کے دور میں مغلوں کے خلاف بغاوت کی قیادت کی۔

ابتدائی زندگی 
دلا بھٹی پنجاب کے علاقے ساندل بار سے تھا۔ وہ مسلمان راجپوت جٹ  تھا اور زمیندار طبقے کے موروثی مقامی دیہی سرداروں کے خاندان سے تعلق رکھتا تھا۔ساندل بار کے بھٹی خاندان کی بود و باش اور رشتہ داری جٹوں کے ساتھ ہے اور یہ خود بھی جٹ ہی کہلواتے ہیں۔نیز بطور لقب ان کے نام کے ساتھ کہیں میاں اور کہیں چودھری کا سابقہ لگایا جاتا ہے۔دراصل بھٹی جٹوں ہی کی ذیلی گوت ہے تاہم چونکہ ان کے اجداد(جیسے راجہ دیو یا ڈیوا بھٹی) نے مختلف خطوں پر راج کیا ہے لہذا اس نسبت سے انہیں راجپوت بھی کہا جاتا ہے۔
اس کے والد فریدبھٹی اور دادا بجلی ساندل بھٹی  کو اکبر کے نافذ کردہ دینِ الٰہی کی مخالفت کی پاداش میں (یہ غلط ہے کہ زمین کی مرکزی مالگذاری قوانین کی مخالفت پر) سزائے موت دی گئی تھی۔ دلا بھٹی کی پیدائش اپنے والد کی وفات کے 12 دن بعد ہوئی۔  اس کی والدہ کا نام لدھی تھا۔

وفات 
آخر کار دلا بھٹی کو گرفتار کر لیا گیا اور 26 مارچ1599ء میں اسے لاہور میں پھانسی دی گئی۔ اکبر کے خیال میں اسے سر عام پھانسی عوام کے لیے ایک مثال بنانے کے لیے تھی کہ تختہ دار پر موت کا خوف دیگر مزاحمت کاروں کی ہمت توڑ دے گا، لیکن دلا بھٹی بہت ثابت قدم ثابت ہوا۔ شاہ حسین صوفی شاعر نے اس کے آخری الفاظ کو اس طرح بیان کیا۔ "پنجاب کا کوئی غیرت مند بیٹا کبھی پنجاب کی سرزمین کو فروخت نہیں کرے گا"

میراث 
دلا بھٹی کا ذکر آج بھی پنجابی لوک شاعری اور موسیقی میں ملتا ہے۔  سالانہ لوہڑی میلہ میں آج بھی اس کا تذکرہ لڑکیوں کے محافظ کے طور پر کیا جاتا ہے۔  اس کی زندگی سے متاثر اہم جدید ادب میں نجم حسین سید کا ڈراما تخت لاہور مشہور ہے۔  اس کے علاوہ اس کی زندگی پر 1956ء میں بنائی گئی شہرہ آفاق فلم دلا بھٹی بھی ہے۔ اسد سلیم شیخ اور سی سید علی ثانی جیلانی نے ان کی سوانح پر مستقل کتاب لکھی ہے۔

حوالہ جات

کتابیات 
 
 
 
 
 
 
 
 
 

1599ء کی وفیات
بھارت سے سزائے موت بذریعہ پھانسی پانے والے
پنجابی شخصیات
تاریخ پنجاب
سزائے موت بذریعہ پھانسی پانے والے پاکستانی
ضلع حافظ آباد کی شخصیات
مغلیہ سلطنت سے سزائے موت یافتہ شخصیات
مقالات مع رابطہ
میانی صاحب قبرستان میں مدفون شخصیات